A miskolci Semmelweis kórházat is járványkórházzá alakítják a koronavírus-járvány miatt.

A miskolci Semmelweis kórházat is járványkórházzá alakítják a koronavírus-járvány miatt – közölte az egészségügyért felelős államtitkár a parlament népjóléti bizottságának keddi ülésén. Megbetegedés esetén tehát helyben, profi orvoscsapat kezelheti a miskolciakat.

Veres Pál polgármester egyeztetett dr. Révész János főigazgatóval, aki arról is tájékoztatta, hogy a járvány megfékezéséhez kiváló egészségügyi szakemberek csapata és elegendő felszerelés áll rendelkezésre Miskolcon. Ez is volt az egyik indoka annak, hogy az ország egyik járványkórházát Miskolcon jelölték ki – olvasható a szerkesztőségünknek kedden este küldött közleményben.